**ОБЩИНСКА ИЗБИРАТЕЛНА КОМИСИЯ-ВЕТОВО**

**ПРОТОКОЛ**

**№65**

Днес 29.02.2020 г. в сградата на Общинска администрация Ветово, в стаята отредена за ОИК, намираща се на ет.1, се проведе заседание на ОИК - Ветово. Заседанието е свикано по повод постъпил сигнал , за което е публикувано съобщение на официалния сайт на ОИК- Ветово. Заседанието се откри в 11:00 часа и се ръководи от зам. Председателя на ОИК-Ветово-Мейва Акиф Хаджиева.

На днешното заседание присъстват секретарят –Иванка Борисова Пенкова, както и 8 членове на ОИК, както следва:

1. Милица Диянова Милкова

2. Павлина Аврамова Недкова

3. Цонка Илиева Дамянова

4. Леман Али Ахмед

5. Христо Георгиев Христов

6. Поля Георгиева Захариева

7. Васил Георгиев Ангелов

Съгласно чл. 85 ал.3 и 4 от ИК заседанието е законно, поради наличие на необходимия кворум. Зам. Председателят на ОИК-Мейва Хаджиева заяви:

Секретаря на ОИК- Ветово е получила на 27.02.2020г. в лично сигнал от Гюнейт Исметов Тюлеоглуев – Зам. Председател на Постоянната комисия по етика и установяване на конфликт на интереси- Общински съвет- Ветово и на Официалната електронна поща на ОИК Ветово е получен сигнал на 29.02.2020г. в 7:09h от Олджан Сали с имейл oldjan290789@abv.bg.

Предвид на което в законоустановения 3 дневен срок от постъпване на двата сигнала, подадени от Гюнейт Исметов Тюлеоглуев и Олджан Сали , следва да се извърши проверка дали са на лице обстоятелствата сочени в двата сигнала за предсрочно прекратяване пълномощията на Семра Идиризова и Венцислав Чавдаров. Предвид на това, предлагам днешното заседание да протече при следния

**ДНЕВЕН РЕД:**

**Точка 1:** Разглеждане на Сигнал с Вх.324/29.02.2020г., подаден от ГЮНЕЙТ ИСМЕТОВ ТЮЛЕОГЛУЕВ, с искане за предсрочно прекратяване на пълномощията на СЕМРА ИСМАИЛОВА ИДИРИЗОВА, в качеството и на новоизбран общински съветник в Община Ветово.

**Точка 2:** Разглеждане на Сигнал с Вх.328/29.02.2020г., подаден от ОЛДЖАН САЛИ, с искане за предсрочно прекратяване на пълномощията на ВЕНЦИСЛАВ РУМЕНОВ ЧАВДАРОВ, в качеството му на новоизбран общински съветник в Община Ветово.

Зам. Председателя запита, дали има други предложения за дневния ред, и след като такива не бяха направени, се пристъпи към гласуване, а именно :

Гласували „ЗА” приемане за дневния ред:

• Мейва Акиф Хаджиева - ЗА

• Иванка Борисова Пенкова - ЗА

• Милица Диянова Милкова - ЗА

• Павлина Аврамова Недкова - ЗА

• Цонка Илиева Дамянова - ЗА

• Леман Али Ахмед- ЗА

• Христо Георгиев Христов - ЗА

• Поля Георгиева Захариева - ЗА

• Васил Георгиев Ангелов- ЗА

С оглед направеното гласуване, единодушно ОИК прие горепосочения дневен ред.

Зам. Председателят на ОИК-Ветово прочете гласно постъпилите документи и даде възможност на членовете на ОИК да се запознаят лично със същите. След което се пристъпи към описване и разискване на фактическата обстановка:

**По Точка 1:** В ОИК Ветово е постъпил сигнал от Гюнейт Исметов Тюлеоглуев – зам. Председател на Постоянната комисия по етика и установяване на конфликт на интереси с Вх.№ 324/ 29.02.2020г. Който гласи, че на Петото редовно заседание на Общински съвет –Ветово, проведено на 31.01.2020г. в т.11 от дневния ред “ Изказване на граждани“ е подаден сигнал от д-р Мехмед Мехмед до Постоянната комисия по етика и установяване на конфликт на интереси към Общински съвет – Ветово. Той е изразил становище, че г-жа Семра Идиризова – общински съветник в Общински съвет – Ветово през мандат 2019-2023г. е изпаднала в несъвместимост като общински съветник, тъй като все още е държавен служител в общинска администрация Ветово, с който се сезира ОИК- Ветово, с твърдение за нарушение на чл.30, ал.4 от ЗМСМА. Твърди се, че обявения за избран за общински съветник в Община Ветово, а именно Семра Исмаилова Идиризова в периода от полагането на клетвата като общински съветник на 11.11.2019г. до 06.02.2019г. е била държавен служител на щатна длъжност- Младши експерт „Здравеопазване, социални дейности, младежки дейности и спорт“ в Общинска администрация – Ветово и общински съветник в Общински съвет- Ветово през мандат 2019-2023г. едновременно, като е участвала в две заседания на Общински съвет – Ветово, на 11.11.2019г. и на 31.01.2019г. Към сигнала си приложени следните документи:

1. Декларация по чл.35, ал.1, т.1 от ЗПКОНПИ, във връзка с чл.1, т. 7 от ЗПКОНПИ на Семра Исмаилова Идиризова.

2. Заповед №23/ 30.03.2016г. за назначаване на Семра Исмаилова Идиризова на щатна длъжност в общинска администрация – Ветово

3. Заповеди с №ЧР-ДС-05, ЧР-ДС-06, ЧР-ДС-07 и ЧР-ДС-08 за ползване на служебен отпуск от Семра Исмаилова Идиризова с приложени заявления към тях.

4. Болнични листи за временна неработоспособност №Е20206019867, Е20199397594, Е20198918259, Е20199162587, Е20199162587

5. Длъжностна характеристика на длъжност Младши експерт „Здравеопазване, социални дейности, младежки дейности и спорт“

6. Акт № ЧР-ДС-09/04.02.2020Г. за прекратяване на служебното правоотношение на Семра Исмаилова Идиризова с Общинска администрация – Ветово.

7. Клетвена декларация от Семра Исмаилова Идиризова за положена клетва като общински съветник в Общински съвет- Ветово на 11.11.2019.

8. Протокол от заседание на ПКЕУКИ при Обс- Ветово.

На 28.10.2019г. с Решение на ОИК Ветово под № 99-МИ/ 28.10.2019г. е обявен за избран за общински съветник в Община Ветово – кандидатът Семра Исмаилова Идиризова.

В разискването и прегледа на документите възникнаха следните въпроси:

1. От представените болнични липсва предходния преди 12.11.2019г. които не обхващат периода визиран в сигнала 11.11.2019г. и би следвало да бъде представен от общинска администрация.
2. Лицето Семра Идиризова подавала ли е уведомление по чл. 27 за основания за недопустимост по чл. 7, ал. 2 т. 4 от Закона за държавния служител в деловодството на общинска администрация град Ветово
3. Както и ако не е подала такова уведомление, предприети ли са действия от страна на Общинска администрация Ветово по дисциплинарно производство за прекратяване на служебното правоотношение съгласно чл. 107, ал.1, т.4 от Закона за държавния служител.

Предвид поставените въпроси следва да се изпрати искане до Общинска администрация гр. Ветово относно следното:

1. Да се представи болничен лист/и касаещ периода преди 12.11.2019г.
2. Да ни уведомите дали Семра Исмаилова Идиризова е подавала заявление по чл.27 във връзка с чл. 7 ал. 2 т. 4 от ЗДС
3. При липса на уведомление по чл.27 във връзка с чл. 7 ал. 2 т. 4 от ЗДС , да ни дадете становище дали Общинска администрация Ветово е предприемала действия по дисциплинарно производство за прекратяване на служебното правоотношение по чл.107, ал.1, т.4 от ЗДС.

 **„ЗА“** изпълнението на така представените въпроси гласуваха общо 9 / девет/ члена на ОИК:

• Мейва Акиф Хаджиева – Зам.председател

• Иванка Борисова Пенкова - Секретар

• Милица Диянова Милкова - Член

• Павлина Аврамова Недкова - Член

• Цонка Илиева Дамянова - Член

• Леман Али Ахмед- Член

• Христо Георгиев Христов - Член

• Поля Георгиева Захариева -Член

• Васил Христов Ангелов - Член

„ПРОТИВ“ гласуваха общо 0 / нула/ член на ОИК:

В резултат на проведеното гласуване и на основание чл. 87, ал. 1, т. 1 от Изборния кодекс, при спазване на законно установения кворум и съобразявайки се гореизложеното Общинската избирателна комисия Ветово

**Р Е Ш И :**

Общинска избирателна комисия изисква от Общинска администрация - Ветово:

1.Да се представи болничен лист/и касаещ периода преди 12.11.2019г.

2.Да ни уведомите дали Семра Исмаилова Идиризова е подавала заявление по чл.27 във връзка с чл. 7 ал. 2 т. 4 от ЗДС

3.При липса на уведомление по чл.27 във връзка с чл. 7 ал. 2 т. 4 от ЗДС , да ни дадете становище дали Общинска администрация Ветово е предприемала действия по дисциплинарно производство за прекратяване на служебното правоотношение по чл.107, ал.1, т.4 от ЗДС.

**По Точка 2:** В електронната поща на ОИК Ветово е постъпил сигнал от Олджан Сали заведен с Вх.№ 328/ 29.02.2020г, с който се сезира ОИК- Ветово, с твърдение за нарушение на чл.30, ал.4, т.10 от ЗМСМА. Твърди се, че обявения за избран за общински съветник в Община Ветово, а именно Венцислав Руменов Чавдаров е управител на фирма.

При направена справка от ОИК- Ветово в електронната страницата на Търговския регистър е видно, че лицето Венцислав Руменов Чавдаров е бил управител на фирма „Венцислав Чавдаров“ ЕТ и е с прекратена регистрация от 30.01.2020г.. Официална справка следва да бъде извършена и получена от търговския регистър. Следва да се изиска информация от общинска администрация Ветово дали ЕТ “Венцислав Чавдаров“ до заличаването си като ЕТ е имала сключени договори и обществени поръчки с Община Ветово във връзка с чл. 34, ал.5, т.3 от ЗМСМА.

 „ЗА“ изпълнението на така представените въпроси гласуваха общо 9 / девет/ члена на ОИК:

• Мейва Акиф Хаджиева – Зам.председател

• Иванка Борисова Пенкова - Секретар

• Милица Диянова Милкова - Член

• Павлина Аврамова Недкова - Член

• Цонка Илиева Дамянова - Член

• Леман Али Ахмед- Член

• Христо Георгиев Христов - Член

• Поля Георгиева Захариева -Член

• Васил Христов Ангелов - Член

„ПРОТИВ“ гласуваха общо 0 / нула/ член на ОИК:

В резултат на проведеното гласуване и на основание чл. 87, ал. 1, т. 1 от Изборния кодекс, при спазване на законно установения кворум и съобразявайки се гореизложеното Общинската избирателна комисия Ветово

**Р Е Ш И :**

1. Да се изиска от Общинска администрация гр. Ветово справка има ли участие в тръжни процедури по обществени поръчки и сключени и действащи договори с Община Ветово за периода от 28.10.2019 до 30.01.2020 г. за фирма „Венцислав Чавдаров“ ЕТ във връзка с чл. 34, ал.5, т.3 от ЗМСМА.

2. ОИК Ветово да изиска официална справка от Агенция по вписвания, Търговски регистър за следното :

 - Лицето ВЕНЦИСЛАВ РУМЕНОВ ЧАВДАРОВ с ЕГН \*\*\*\*\*\*\*\*\*\* регистриран ли е като търговец по смисъла на ТЗ, под каква форма и от коя дата – ЕТ,ООД,ЕООД, АД, кооперации или друга такава и въпросното търговско предприятие с действащ статут ли е или не към днешна дата и ако е не откога

- Какъв е статутът на лицето в търговското предприятие – собственик, съдружник, управител, прокурист, едноличен собственик на капитала или нещо друго;

- за периода 28.10.2019г. – 29.02.2020г. включително лицето, извършвал ли е търговска дейност по смисъла на Търговския закон, заемал ли е длъжностите - контрольори, управители или прокуристи в търговски дружества, търговски пълномощници, търговски представители, търговски посредници, синдици, ликвидатори или да участват в надзорни, управителни и контролни органи на търговски дружества и кооперации за времето на мандата им и за този период предприемал необходимите действия за прекратяване на дейността и/или за освобождаването му от заеманата длъжност и въпросното търговско предприятие с действащ статут ли е или не към днешна дата и ако е не откога;

- да се изиска и представи официално удостоверение за актуалното състояние на търговеца;

3.След получаване на горепосочените документи ОИК Ветово на основание чл. 30 ал.6 от ЗМСМА да уведоми ВЕНЦИСЛАВ РУМЕНОВ ЧАВДАРОВ в качеството му на общински съветник за образуваната проверка и за възможността в 3 - дневен срок да направи писмено възражение по вече събраните доказателства и установените факти;

4.След като се изпълнят горепосочените действия в 3- дневен срок съгласно член 30 ал.4 от ЗМСМА, ОИК въз основа на събраните доказателства да постанови решение ;

5. Упълномощава за извършване на горните действия Председателя и Секретаря на ОИК Ветово, които да изготвят, подадат и получат на място всички необходими справки, адресирани до Търговски регистър и Общинска администрация Ветово с оглед взетото по горе решение, както и писмо до общинския съветник за възможността да даде писмено възражение в 3-дневен срок по образуваната проверка, както и всички други необходими правни и фактически действия за срочно изпълнение на решението

На осн.чл.88 от ИК, решенията на ОИК-Ветово могат да се оспорват в тридневен срок от обявяването им пред ЦИК.

Поради изчерпване на Дневния ред, заседанието бе закрито в 16:00 часа.

29.02.2020 г. Зам. Председател ……………….

гр. Ветово /Мейва Хаджиева/

 Секретар: …………………………

 /Иванка Пенкова/